Savet e oa bet evit kas an arz breizhek modern war-raok, pe, evel ma lavare ar Seiz Breur o-unan, evit adkrouiñ hon arz broadel. Renet e oa ar gelaouenn gant Reun Kreston ha Paul Ladmirault. Kornog Occident e oa an titl leun ha Revue illustrée des arts bretons - Dastumadenn skeudennek arzou Breiz an istitl. E-barzh e kaved pennadoù, divyezhek alies, diwar-benn arzoù a bep seurt ha keleier eus an arz, e Breizh hag e broioù all.